
PROOEMIUM. 


Si  debita  animi  attentione  consensus  sympathicos  consideramus,  qui  in  statu 
morboso  inter  linguam  et  nonnulla  majoris  momenti  organa,  sed  imprimis  inter 
linguam  et  apparatum  digestivum  intercedunt  ;  atque  si  attendimus  horum 
organorum  statum  frequenter  ex  lingua  dignosci,  cujus  mutationes,  in  morbis 
praecipue  acutis  obviae,  non  solum  formandae  diagnosi  aut  prognosi,  verum 
etiam  morbi  complicationibus  extricandis,  riteque  instituendis  indicationibus, 
nonnunquam  inservire  valent;  tunc  sane  patebit  linguae  inspectionem  summae 
utilitatis ,  saepeque  necessariam  esse.  C’ est  par  V inspection  de  la  langue , 
ait  Geleb.  Portal  (i).,  que  les  medecins  acquierent  des  connaissances  sur  la 
nature  de  plusieurs  maladies  et  sur  leurs  divers  etats.  Enim  vero  Hippocrates, 
oranesque  in  arte  clari  viri,  linguae  inspectioni,  atque  mutationibus,  quas  in 
morborum  decursu  subit ,  animum  valde  intenderunt.  Prosper  Alpinus  (  2  ) 
hanc  inspectionem,  in  morbis  acutis,  apud  quosdam  aegros  praecipuam  con¬ 
stituere  prognosis  partem,  asserit.  Prothus  Casulanus  (3)  tanti  faciebat  inspec¬ 
tionem  linguae,  ut  ipsam  toties,  quoties  quidquam  de  morbo  praenuntiandum 
esset,  inspici  commendaret  :  de  hac  re  fortissimo  loquitur  modo  Baglivi  (4), 


(1)  Anat.  med,  vol.  IV,  pag.  528. 

(2)  De  praesag.  vit.  et  mort.  aegrot.,  pag.  3 19. 

(3)  De  ling.  maxim.  morb.  acutor.  signum,  lib,  I,  cap.  VII,  et  lib.  II,  cap.  IV. 

(4)  Prax.  med.  lib.  I,  cap.  X1IL 

ait  enim  :  «  In  morbis  nunquam  ab  segro  discedas  nisi  linguam  inspexeris  : 
»  haec  statum  sanguinis  prae  aliis  signis  et  apertius  et  certius  nobis  indicat; 
y>  reliqua  namque  signa  saepissime  fallunt;  haec  autem  nunquam  aut  raro.  Et 
»  nisi  sapor,  color  aliaque  linguae  accidentia  ad  naturalem  statum  redacta  sint, 
»  nunquam  aegrum  tutum  dato  adstantibtis ,  aliter  male  consules  nomini  tuo». 
Van  Swieten  (i)  vero  monet,  peritos  medicos  nunquam  ab  aegris  recedere, 
nisi  os  internum  prius  inspexerint. 

Igitur  linguae  inspiciendae  utilitate  atque  necessitate  perspectis,  hanc  se- 
meiologiae  partem,  quae  hujus  organi  mutationes  in  morbis  amplectitur,  pro 
dissertationis  meae  inauguralis  argumento  selegi. 

In  unum  itaque  congerens  quidquid  circa  linguam  maxime  moverit  me , 
sive  praelectiones  clinicas  optimorum  praeceptorum  3  clarissimorum  Professo¬ 
rum  'an  Rotterdam  et  Kluyslcens  (2)  in  nosocomio  Academico  ad  aegro¬ 
tantium  lectos  frequentantem,  sive  optimis  medicinae  auctoribus  incumbentem, 
ut  potero,  persolvam  incoeptum.  Materiam,  fateor,  quam  plurimis  difficultatibus 
ac  controversiis  obnoxiam,  sublimioribusque  ingeniis,  longiori  praxi  confir¬ 
matis  ,  elucidandam  suscipio.  Etenim  peragrantem  tenebrosas  saepe  medendae 
naturae  vias,  studia,  tirunculi  clinica  observatio,  vix  me  dirigunt  :  caeterum 
satis  superque  erit ,  non  gloriae  ,  sed  legibus  academicis  satisfaciendi  gratia, 
susceptus  labor,  quoddam  emolumentum ,  si  non  aliis ,  saltem  mihi  conferat. 
Quare,  benevole  Lector,  spero  veniam  scriptis,  quorum  non  gloria,  sed  officium 
utilitasque  causa  fuerunt. 

Antequam  autem  ad  propositum  aggrediar,  non  abs  re  fore  existimavi  qua¬ 
dam  de  linguae  statu  naturali  praemittere. 


(1)  Commcnt.  in  aphor.  Bocrhaavii,  tom.  II ,  pag.  i5i. 

(2)  Multa  pergrata  cx  animo  volvo  huic  Clariss.  Professori,  qui  mihi  hanc  quam  tracto 
materiem,  nec  non  praecipuos  consulendos  auctores,  indicavit. 

La  langue  est  un  des  organes  qui  fournissent  les  signes  les  plus 
nombreux  et  les  plus  interessans  a  considerer  dans  les  maladies. 
Ces  signes  eclairent  sur  la  violence  de  la  maladie ,  sur  la  maniere 
dont  se  font  les  secretions,  et  rneme  sur  l’etat  de  tube  alimentaire  et 
de  plusieurs  autres  organes  importans,  tels  que  la  peau  et  les  pouinons. 

Lakdre-Beacvajs,  Semeiot. 

DE  LINGILE  STATU  NATURALI. 

#  i*  t  ,  -  •  «  t  ...  • 

Lingua  in  statu  naturali  generatim  colorem  subpallido-roseum  refert;  hu- 
mida  est,  levis,  mollis;  ejus  superficies,  excepta  basi,  ubi  interdum  parumper 
albida  mucosa  invenitur,  nullo  sensibili  muco  obducitur;  temperiem  temperiei 
coeterarum  oris  partium  mollium  aequalem  offert;  volumen  ejus  spatio,  per 
arcadam  alveolarem  inferiorem  circumscripto,  accommodari  solet;  flexilis,  libere 
agiliterque  multifarios  motus,  implendis  muneribus  necessarios,  exequi  valet; 
nullis  ulcusculis  aut  pustulis  conspicua  est,  atque  gustui,  cujus  praecipuum 
sistit  organum,  dicata,  officio  sibi  mandato  fungitur. 


T  ■I  (6)  »■  f  , 

Quanquam  in  sanitatis  statu  lingua  sub  memoratis  conditionibus  sese  offerre 

% 

soleat,  attamen  sicuti  apud  quosdam  homines,  optime  caeteroquin  valentes, 
pulsus  intermittens,  irregularis,  quandoque  reperitur,  sic  et  lingua,  apud  quos¬ 
dam,  etiam  sanissimos,  interdum  modificationes  vel  mutationes  subit,  quae  nec 
muneribus  exequendis  obstaculo  sunt,  nec  conditionem  morbosam  denotant. 

Ad  hasce  individuas,  sanitati  consentaneas,  modificationes,  imprimis  referri 
merentur  linguae  sordes,  seu  ejus  mucus  versicolor  ,  ut  plurimum  albidus, 
alias  subfuscus,  flavus,  vel  qualis  in  saburra  biliosa  vocata  occurrere  solet. 
Ille  mucus,  qui  a  linguae  folliculis  vel  glandulis  mucosis,  ut  postea  dicetur, 
oritur,  ad  hujus  organi  basim  semper  manifestius  observatur;  non  raro  per 
breve  tempus  ejus  superficiem  obsessam  tenet^  mane  ac  jejuno  stomacho,  quam 
post  alimentorum  assumptionem  ,  magis  est  conspicuus ,  atque  ore  colluto 
mundatoque,  nonnunquam  facile  aufertur. 

Quibusdam  tamen  hominibus  lingua  continue  mucosa,  spurca  est,  ac  sordes 
interdum  tam  arcte  ejus  superficiei  adhaerent,  ut  nullo  modo  tolli  queant,  ad 
propriam  hujus  organi  compaginem  pertinere  crederentur ,  illaeso  autem  manente 
gustu  (i).  Celeb.  Coopmans  (2)  testatur,  se  homines  novisse  benevalentes , 
quibus  lingua  non  solum  valde  mucosa,  spurca,  imo  quandoque  crusta  spissa, 
fusca  vel  nigricante,  tecta  erat,  sed  quibus  aegrotantibus  munda  fiebat;  ita  ut, 
inquit,  major  minorve  muci  copia  in  lingua  obvia  illorum  valetudinis  gradum 
indicare  videretur. 

Haec  linguae  conditio  mucosa  vel  sordida,  quae,  colore  ac  varietate  sua, 
ad  morbos  acutos  ,  siccitate  in  hisce  plerumque  occurrente  excepta ,  magna 
similitudine  pertinet,  apud  obesos,  vitam  sedentariam  agentes,  melancholicos, 


(1)  Dici,  des  Sc.  med.,  art.  Langue. 

{■2)  Bataafscb  Geuootscbap ,  IX.*  deel,  bh  196. 

et  praecipue  provectioris  aetatis  homines ,  saepius  animadvertitur.  De  prandio 
dormientes,  statim  a  somno,  etiam  interdum  linguam  mucosam  offerunt.  Gra¬ 
viter  itaque  allucinaretur  qui  omni  tempore ,  et  in  omnibus  casibus ,  linguam 
mucosam,  conspurcatam ,  cujusdam  morbi  acuti,  vel  alterius  praegressae  affec¬ 
tionis  morbosae  effectum  aut  consequentiam  aspiceret. 

Quaedam  circumstantiae  peculiares,  in  sanitatis  statu,  alias  insuper  modifi¬ 
cationes  ad  linguae  colorem  spectantes  producere  valent.  Enim  vero  quemad¬ 
modum  vegetabilia ,  lumine  orbata ,  colorem  naturalem  amittere  ,  pallescere  , 
atque  albescere  observantur,  ita  quoque  apud  homines,  qui  in  foveis  subter¬ 
raneis,  aliisve  locis  obscuris  vivunt ,  non  cutis  sola,  sed  et  ipsa  lingua  pallescit, 
albicansque  invenitur.  Placitum  itaque  Illust.  Bichat  (i):  La  lumiere  agit  evi- 
demment  sur  le  derme.  Eloignes  de  son  injluence ,  les  hommes  s’ etiolenty pour 
ainsi  dire  ,  comme  les  plantes ,  et  hic  pariter  de  lingua  valere  posset.  Lumen 
vero  atque  frigus  ,  si  illorum  actioni  stimulanti  lingua  exposita  fuerit ,  contra¬ 
rium  sortiuntur  effectum ,  ejusque  ruborem  plerumque  adaugent. 

Augmentum  ruboris  linguae,  post  ciborum  assumptionem,  sub  ipsa  digestione, 
postque  spirituosorum ,  vel  aliarum  substantiarum  stimulantium,  sinapi,  pipe¬ 
ris  etc.  usum ,  etiam  locum  habere  solet. 

Variae  insuper  hominum  constitutiones,  quae  temperamenta  audiunt,  magnam- 
que  exerunt  impulsionem  in  animi  pathemata,  sanitatem,  ac  morbos,  non  tan¬ 
tum  varietates  ratione  coloris,  aspredinis,  tenuitatis,  cuti  inducunt,  verum  etiam 
linguam  quibusdam  coloris  modificationibus  obnoxiam  reddere  videntur.  Ita 
de  hac  re  loquitur  Coopmans  (2) :  Het  zigtbaar  verschil  der  kleur 3  welke  de 
menschen  van  verschillende  gesteldheden  onderscheidt ,  heeft  ook  plaats  in 


(1)  Anat.  gener. ,  tom.  IV,  pag.  669. 

(2)  Ter  aangehaalde  plaats,  bl.  180. 

die  der  tong,  en  de  ondervinding  leert dat  de  zelve ,  in  menschen  van  een 
ga/achtig  gestel  minder  rood  gekleurd  is}  dan  in  die  van  een  bloedrijk ; 
doni' er  er  in  hei  zwartgallige }  en  bleekrood  in  het  slijrnagtige.  Ut  est,  lue 
modificationes  eodem  modo,  quo  temperamenta,  quae  raro  simplicia,  sed  saepius 
mixta  sunt,  permiscentur,  variare  debent,  et  ut  plurimum  vix  vel  ne  vix  qui¬ 
dem  sub  sensum  cadunt. 

Hisce  praemissis  ,  ad  propositum  est  accedendum.  Ut  autem  ordine  quodam 
in  materia  tam  complexa  tractanda  procedamus,  linguae  mutationes  in  morbis 
per  vices,  et  in  quantum  fieri  potest  segregatim,  considerare  conabimur.  Et  i.° 
de  linguae  colore  mutato  agetur 3  2.0  venient  sordes  vel  mucus  versicolor  ejus 
superficiem  obducentes;  3.°  lingua  sicca  humidaque  examinabitur:  4-°  de  ejus 
volumine  aucto  vel  imminuto,  duritie  ac  mollitie  sermo  erit;  5.°  considerabitur 
motuum  abnormitas  ej usque  paralysis;  6.°  lingua  pustulosa,  ulcerosa,  aphthosa 
indicabitur;  7.0  denique  pauca  de  ejus  temperie  adjiciemus, 

DE  LINGUAE  COLORE  MUTATO, 

Mutationes  coloris,  quas  lingua,  in  statu  naturali  subpallido-rosea ,  in  morbis 
patitur,  vel  ipsam  proprie  spectant,  vel  a  sordibus  seu  muco  versicolore,  ejus 
superficiem  obtegentibus,  originem  ducunt.  Priori  in  casu,  de  quo  hic  erit  ser¬ 
mo,  lingua  nunc  naturali  rubrior,  nunc  pallidior,  alias  plumbea  vel  livida,  in 
ratione  indolis,  vis,  diuturnitatis,  nec  non  complicationis  morborum,  invenitur. 

Lingua  praerubra ,  quae  alicujus  inflammationis  generalis  seu  localis  signum 
potest  haberi ,  maximi  est  momenti ,  ac  summa  medicorum  attentione  videtur 
digna,  praesertim  hac  ipsa  tempestate,  qua  omnes  morbi,  olim  a  Celeb.  Brown 
stenici,  vel  asthenici  dicti,  inflammatorii  renuntiantur,  atque  maxima  eorum  pars 
ad  apparatum  digestivum ,  quocum  lingua,  ut  jam  monuimus,  arcta  conjungitur 

sympathia  ,  pertinere  dicuntur.  Linguae  enim  rubor ,  morbi  naturam  inflam¬ 
matoriam  ,  seu  ejus  cum  inflammatione  complicationem  patefaciendo  ,  saepe 
impediet  ne  medicus  incongruentibus  medicamentis  quam  sedulo  vitandis  , 
phlegmasiam  exasperet,  et  idem  efficiat,  ac  dum  ignis  extinguendi  causa,  ipsi 
oleum  affunderetur. 

Linguae  rubor,  qui  praecipue  in  stomachi  ac  intestinorum  phlegmasiis  aculis 
dilucide  percipitur ,  atque  omnes  generatim  validas  viscerum  inflammationes  , 
peripneumoniam ,  pleuritidem,  peritonitidem,  encephalitidem  etc.  stipare  solet, 
saepe  etiam  evidenter  animadvertitur  in  exordio  vel  decursu  fibrium  malignarum, 
putridarum,  lentarum  nervosarum,  in  typho,  febre  ardenti,  diarrhoea  ac  dysen¬ 
teria,  quarum  indolem  inflammatoriam,  vel  visceris  cujusdam  inflammati  compli¬ 
cationem,  nec  non  remedia  adhibenda,  artis  perito  plerumque  monstrat. 

Notandum  tamen  augmentum  ruboris ,  ratione  phlegmasioe  impetus,  nec  non 
nexus  sympathici,  qui  inter  linguam  et  organum  inflammatum  intercedit ,  va¬ 
rium,  generaliter  in  ejus  marginibus  atque  apice  manifestius  apparere,  quin- 
imo  quandoque  in  his  solis  ,  reliqua  superficie  muco  abscondita ,  bene  con¬ 
spicere  esse.  Decet  igitur,  ad  rectam  linguoe  conditionis  notionem  acquirendam, 
ut  ipsa  non  partim,  sed  tota,  atque  ad  latera  et  apicem,  aeque  ac  basim  vel 
partem  mediam ,  inspiciatur.  Coeterum  sagacitate  prudentiaque  praeditus  medi¬ 
cus  ,  quanticumque  ex  lingua  desumpta  signa  faciat,  ut  bene  de  morbi  natura, 
complicationibus ,  exitu ,  judicet ,  ac  omnis  generis  errores  caveat ,  in  abdo¬ 
mine  ,  pectore  ,  pulsu  ,  facie ,  urinis  etc.  occurrentia  ,  magna  cum  cura  et 
diligentia  quoque  considerabit ,  ac  quo  modo  inter  se  apparentia  omnia  co¬ 
haerent,  etiam  atque  etiam  perpendet.  Ait  Illust.  Rega  (i)  :  cc  ut  lingua  medi- 
»  cum  rarius  fallat ,  attendere  is  debet  quo  morbi  tempore ,  quo  ordine  s ese 


(i)  Accur.  medend.  methodus,  pag.  254. 

»  excipiant  qum  apparent;  mtm  progressum  habeant  in  pejus,  aut  retrogressum 
y)  in  melius  ». 

In  gutturis  et  pulmonum  inflammationibus,  lingua  valde  rubra  morbi  vehe¬ 
mentiam  indicat,  ac  infausti  interdum  est  ominis  :  cc  quae  apud  Britonem  erat 
»  et  angina  conflictabatur ,  primum  ex  lingua  laborare  coepit ;  vox  obscure 
)>  se  prodebat;  lingua  rubescens  et  resiccata  erat. . .  .  quinto  periit  »  (i). 

Quod  autem  linguae  in  peripneumia  colorem  attinet,  variant  auctorum  opi¬ 
niones  :  Illust.  Stoll  (2)  historiam  refert  cujusdam  sartoris,  peripneumonia 
exstincti,  qui  per  omnem  morbi  decursum  linguam  humidam,  modice  albes¬ 
centem  habuit.  Divus  senex  linguam  pallido-albicantem  peripneumonia  afifectis 
propriam  dicit;  morbi  enim  historiam  filii  Cydis  referens ,  inquit  (3)  :  ct  lingua 
»  qualis  est  peripneumonicis  cum  pallore  albicans  »;  et  alibi  (4)  :  cc  peripneumo- 
»  nicis  quibus  lingua  tota  alba  ac  aspera  sit  amboe  pulmonis  partes  inflammatae 
»  sunt;  quibus  vero  dimidium  una,  juxta  quam  apparet  ».  Hanc  ultimam  Hip¬ 
pocratis  sententiam  confirmat  Bordeu  (5),  quinimo  putat  quasdam  lienis  ac 
hepatis  affectiones ,  in  linguae  latere  ,  hisce  organis  respondente ,  pariter  sibi 
innotuisse. 

Ita  vero  de  peripneumoniae  symptomatibus  Caelius  Aurelianus  loquitur  (6)  : 
cc  Lingua  aspera  ac  primo  subalbida  dehinc  rubra  ».  Eamdem  amplectitur 
opinionem  Gcleb.  Double,  ait  enim  (7)  :  J’ai  vu  en  effet  le  plus  ordinairement 


(1)  Hippoc.  Epid.  lib.  III,  aegr.  7. 

(2)  R.atio  medend.  pars  I,  pag.  220. 

(3)  Epid.  ]ib.  \1 2 3 4 5 6 7il  pag.  83o. 

(4)  Coae,  prsenot.,  sect.  III,  n.°  176. 

(5)  Recherch.  sur  le  tissu  muqueux,  pag.  179.  ct  suiv. 

(6)  De  morb.  acut.  et  chron.,  bb.  II,  cap.  XXVII,  pag.  i38. 

{7)  Semeiot.  gener.,  tom.  I,  pag.  328. 

la  langue  blanche  dans  le  principe  de  la  maladie  (peripnchmonia)  devenir 
rouge  a  une  epoque  plus  avancee. 

Equidem  in  peripncumoniae  exordio ,  uti  in  reliquis  naturoe  catarrlialis  affec¬ 
tionibus,  lingua  saepe  mucosa  albida  invenitur,  sed  rubor,  ab  initio  morbi  quan¬ 
doque  conspicuus ,  progrediente  phlegmasia ,  manifestior  evadere  solet ,  atque 
lingua  sine  muco  sicca,  rubra,  tamque  nitescens,  ut  glutinoso  aliquo  liquore 
illinita  videretur,  pluries  in  periodo  irritationis  pulmonum  catarrlii  fuit  obser¬ 
vata  (i).  Haec  ultima  linguae  conditio  etiam  interdum  animadvertitur  in  gutturis 
inflammationibus ,  et  plerumque  aphtharum  eruptionem  praecedit. 

In  morbis  cutaneis,  variolis,  morbillis,  scarlatina,  lingua,  quam  in  statu  natu¬ 
rali  rubrior,  ut  plurimum  eruptionem  cutaneam  praeit;  sed  paucos  post  tres  vel 
quatuor  dies,  si  bene  procedit  eruptio,  evanescere  incipit  rubor,  atque  cutis 
inflammatio,  hoc  morbi  tempore  accidens,  systematis  mucosi  irritationem,  quam 
praeexistentem  linguae  rubor,  nausea,  vomitus  denotabant,  versus  cutim  revellere 
videtur;  quum  vero,  facta  jam  sed  praecipue  instante  eruptione,  lingua  subito 
mundatur,  et  admodum  fit  rubra,  malum  est  signum,  et  saepissime  eruptio  vel 
supprimitur ,  vel  perverse  procedit.  Aliter  res  scse  habet  in  scarlatina  mucosa 
dicta;  lingua  enim  rubra  perstat,  idque  offert  peculiare  :  hujus  scilicet  organi 
papillae  fortiter  prominent ,  atque  linguam  admodum  scabram  efficiunt  :  quod 
Gl.  Prof.  Kluyskens,  in  praelectionibus  suis  de  morbis  cutaneis,  ex  lucidis  ico¬ 
nibus  egregii  operis  Doctoris  Willan  (2)  nobis  demonstravit. 

Quum  in  morborum  acutorum  decursu,  ut  quandoque  fit,  lingua  derepente 
evadit  valde  nitida,  sicca,  atque  rubra,  et  urinae  ardentes  ac  sitis  vehemens 
permanent,  inflammationem  intus  evolvi  suspicari  licet.  Geleb.  Landre-Bauvais  (3) 


(1)  T)ict.  des  Sc.  medie. ;  art.  Langue. 

(2)  On  cutancous  diseases,  vol.  I.  London,  1808.  in-4*° 

(3)  Semeiot.,  pag.  i36. 

praesertim  in  febribus  nervosis  et  eruptivis ,  atque  in  dysenteria ,  saepius  haec 
observari  symptomata,  idque  contingere  affirmat. 

In  morbis  chronicis,  lingua  rubra,  cum  siccitate  conjuncta  ,  gravem  existere 
irritationem  frequens  significat.  Double  ait  (i) :  la  rougeur  de  la  langue  avec  se- 
cheresse,  dans  les  maladies  chroniques ,  esi  le  signe  d’ une  irritation  considerable 
de  tout  le  sjsteme.  Iieec  linguae  conditio  saepius  in  phlegmasiis  chronicis  praeci¬ 
pue  stomachi  et  intestinorum,  dum  recrudescit  inflammatio,  notatur,  atque  sub 
horum  morborum  fine,  praesente  jam  diarrhoea  colliquativa ,  viribusque  fere 
omnino  exhaustis ,  statum  inflammatorium  adhuc  vigentem ,  ac  ultimum  na¬ 
turae  conatum  adversus  ineluctabile  fatum,  indicare  videtur. 

In  phlegmasiis  acutis,  quae  pectus,  apparatum  digestivum ,  vel  alia  viscera 
interna  occupant ,  lingua ,  antea  rubra,  sicca,  aspera,  decrescente  vel  feliciter 
exitura  inflammatione ,  ut  plurimum  pallidior ,  humidior  atque  magis  mucosa 
evadit.  Si  vero  invalescit,  vel  ad  gangrenam  tendit  phlegmasia,  rubor  augetur, 
lingua  plerumque  siccior,  asperior  fit,  aliquando  finditur  et  livida  vel  nigra 
reperitur  :  hoc  ultimo  in  casu  summum  periculum ,  et  nonnunquam  mortem 
praenuntiat.  Ita  loquitur  Double  (2)  :  la  livi  dite  de  la  langue  est  un  tres- 
mauvais  signe  dans  tous  les  cas  :  elle  indique  la  de  genere  scence  gangre- 
neuse  ou  la  terminaison  par  le  sphacele  dans  les  phlegmasies  locales et 
specialement  dans  les  phlegmasies  da  poumon  et  de  Vestomac. . 

Ut  bonum  notatur  signum  ab  Illust.  Portal  (3),  dum  in  pectoris  inflam¬ 
mationibus,  lingua  a  rubore  amittit ,  humida  fit,  ac  flavescit.  Hocce  assertum, 
pluries  in  nosocomio  Academico,  praesertim  apud  peripneumonia  vel  pleuritide 
laborantes ,  confirmatum  vidi. 


(1)  Ouvr.  cite,  pag.  329. 

(2)  Ouvr.  cite' ,  pag.  333. 

(3)  Ouvr.  et  vol.  cit. ,  pag.  5a6. 

Si  lingua  in  morbis  inflammatoriis  non  admodum  rubescit,  ac  hiimida  per¬ 
stat,  praesagium  est  bonum ;  morbus  enim  in  genere  non  est  yeliemens,  nec 

gravis  supervenit  complicatio. 

In  variis  asphixiarum  speciebus,  suffocatione,  strangulatione  etc.  oboriun- 
dis,  lingua  plumbea,  livida  invenitur.  Idem  color  plumbeo-lividus  etiam  aliquando 
animadvertitur  apud  dyspnaea  affectos,  in  angina  stridula,  tussi  convulsiva  , 
peripneumonia  ad  sic  dictam  carnificationem  seu  hepatis  cilionem  tendente,  in 
plerisque  cordis  affectionibus  organicis,  verbo,  omnibus  in  casibus,  ubi  a 
quacumque  causa  circulatio  aut  respiratio  impediuntur,  et  sanguinis  venosi  in 
arteriosum  conversio  difficulter  peragitur  vel  intercipitur.  Haec  autem  linguae 
conditio  ,  generatim  summopere  periculosa  potest  haberi ,  saepeque  prompta  , 
morbi  naturae  nec  non  symptomatibus  accommodata,  poscit  remedia. 

Color  linguae  plumbeus,  sub  ultimo  liydropum  tempore,  jamjam  imminente 
morte,  quoque  interdum  occurrit.  Ait  Double  (i)  :  la  langue  comme  plombee 
dans  les  hydropisies 3  est  un  signe  de  mort  prochaine.  Haec  autem  praecipue 
pectoris  spectant  hydropes;  nam  in  coeteris  liydropum  speciebus,  lingua,  ac 
totus  corporis  habitus,  quam  in  statu  naturali  pallidiores  perstare  solent. 

Animi  praeterea  pathemata,  incitantia  appellata,  uti  ira,  furor  etc.  quae  san¬ 
guinis  circuitum  vehementer  excitant,  linguam  obscure  rubram,  ac  veluti  plum¬ 
beam  efficere  valent. 

Quod  linguae  spectat  pallorem  ,  status  ille ,  tenui  non  raro  praesente  muco 
albido,  omnes  generaliter  morbos  diuturnos,  cachecticos,  imprimis  hydropes 
concomitatur ,  et  ut  plurimum  pallori  generali,  atque  magnae  debilitati  conjun¬ 
gitur;  quae  si  in  dies  augeantur,  discrimen,  in  quo  versantur  aegri,  in  dies  quo¬ 
que  crescit. 


(i)  Ouvr,  cite,  pag.  333. 

DE  SORDIBUS  SEU  MUCO  VERSICOLORE  LINGUAE 
SUPERFICIEM  OBDUCENTIBUS. 

Admodum  variam,  varii  auctores,  explicationem,  de  linguae  mucosae  vel 
sordidae  origine,  ac  ejus  a  statu  naturali  recessione,  tradiderunt.  Duplici  po¬ 
tissimum  id  fieri  modo  contendunt  Daniel  Senertus  (i),  Fernelius  (2),  Rive- 
rius  (3)  ,  aliique  nonnulli ,  qui  ante  vel  post  illos  fuerunt ,  scilicet  :  aut  per 
humores ,  ex  linguae  vasis  arteriosis  et  venosis  exhalatos ,  cujus  tegumenta 
praecipue  afficiunt;  aut  per  vapores  ac  humores,  quos  ex  partibus  inferioribus, 
pectore ,  sed  praesertim  abdomine,  sursum  ascendere  dicunt.  Ilisce  ex  capite  des¬ 
cendentes  humores  etiam  interdum  adjunguntur.  Alii  vero  primam  rejiciunt  ra¬ 
tionem.  putantque  linguam  mucosam,  spurcam,  ex  stomacho  oriri,  qui,  ma¬ 
teriis  putridis,  humoribus  degeneratis,  pituita,  bile  etc.  repletus,  eadem,  cum 
per  libres,  aliasve  ob  causas  incalescit,  sub  fuliginosorum  vaporum  forma,  fau¬ 
cibus  et  linguae  accrescentium,  ac  siccitati,  aspredini,  nec  non  nigredini  ansam 
praebentium,  sursum  propellit,  non  aliter,  quam  per  operationes  cbemicas,  cor¬ 
pora  quaedam  iguis  ope  attolluntur,  vel  sicuti  fumus,  sub  forma  fuliginis,  ca¬ 
mini  spiramento  accrescit  (4). 

Hanc  oppugnat  sententiam  illust.  Helmontius,  atque  dicit  (5)  :  a  non  est 
)>  ergo  linguae  ariditas,  crustataque  ejus  sordes ,  in  febribus,  effectus  sive  in di- 


(1)  Inslit.  med. ,  lib.  III,  part.  I,  sect.  IV,  cap.  XVI. 

(•2)  Uni v.  nied.,  pag.  364* 

(3)  Instit.  med.,  lib.  III,  sect.  III  .  oper.  pag.  110. 

(4) .  Vid.  J.  Primcrosius  de  Febiib.  lib.  III ,  cap.  XX  :  et  Galenus  de  Morb.  vulg.  com¬ 
itent.  V,  oper.  tom.  111,  pag.  735.  eamdem  tueri  \idetur  opinionem. 

(5)  Ortus  med.  in  tract. ,  cui  tiiut.  latex  humor  neglect.,  §  28. 

»  ciura  exhalationis,  e  stomacho  (etiam  potum  non  coquente)  sursum  delatae : 
))  sed  est  defectus  laticis  de  turpati  ,  vel  egestate  p  en  uri os  i  y>.  Celeb.  Van 
Swicten(i),  qui  aeque  sordes  in  lingua  apparentes,  non  debere  originem  suam 
fuliginosis  halitibus  ,  ex  ventriculo  sursum  ascendentibus  et  linguae  accretis  , 
asserit ,  humoristorum  amplectitur  opinionem,  et  jacturam  tenuiorum  ac  den¬ 
sationem  superstilum  corporis  humorum  ,  ipsis  ansam  dare  contendit.  Bordeu 
vero  (2)  varia  phaenomena ,  quae  lingua  in  pectoris  et  ventriculi  morbis  subit, 
per  communicationem,  quam  pectus  ac  ventriculus  ope  textus  cellularis  cum 
lingua  habent ,  explicare  connixus  est. 

His  autem  variis  opinionibus,  quarum  quaeque  suos  nacta  est  fautores  ac 
detractores,  missis  factis;  vera  genuinaque  linguae  mucosae  sordidae  origo,  in 
ejus  glandulis  seu  folliculis  mucosis,  quorum  actio  idiopathice  interdum,  sed 
ut  plurimum  sympathice  angetur,  quaerenda  est.  Ait  Illustriss.  Bicliat  (3) :  toutes 
les  fois  quily  a  un  emb arras  gastrique ,  que  la.  surface  muqueuse  de  Ves- 
tomac  soujfre  par  consequenta  la  surface  de  la  langue  s’ajfecte  sympathique- 
mentj  les  glandes  situees  sur  cette  surface  augnentent  leur  action,  et  de  la 
cet  enduit  blanchatre  et  muqueux  qui  determine  ce  qidon  appelle  vulgaire- 
ment  langue  chargee qui  offre  un  veritable  catarrhe  sympathique ,  mais  qui 
peut  exister  idiopathiquement. 

His  dictis  ,  jam  varietates  considerabimus,  quibus  linguae  mucus  in  diversis 
morbis,  ac  variis  eorum  stadiis  obnoxius  est,  ita  ut  nunc  sit  albidus  vel  flavus, 
nunc  fuscus  vel  nigricans,  alias  tenuior  vel  spissior,  imo  quandoque  crustam 
fuscam,  nigram  referat  :  quas  omnes  varietates,  immutatis  proprietatibus  orga- 


(1)  Op.  et  tom.  cit. ,  pag.  44$  — 449* 

(2)  Ouvr.  cit. 7  pag.  1  16. 

(3)  Ouv.  ct  tora,  cit.,  pag.  482. 

uicis  glandularum  linguoe  mucosarum  adscribendas  esse,  Bichat  (i)  iterum  de¬ 
monstravit. 

Lingua  mucosa,  albida,  subflava,  omnium  frequentissime  obvia,  maximum 
morborum  epidemicorum  numerum,  affectiones  gastricas,  biliosas,  febres  ner¬ 
vosas,  mucosas,  exanthematicas,  ac  omnes  generatim  febres  continuas,  instante 
vel  incipiente  morbo ,  concomitari  solet.  Ait  Fienus  (2)  :  cc  linguae  sordes  et 
»  albedo  febrem  continuam  significant  ».  Haec  vero  linguae  conditio  medicum 
de  alvi  aut  vomitus  ciendi  necessitate  frequenter  admonet  :  antequam  tamen  id 
fiat ,  considerare  oportet  an  reliqua  annuant  aut  renuant ;  lingua  enim  mu¬ 
cosa  albida ,  non  semper  primarum  viarum  saburram  arguit ,  nec  utique  re¬ 
media  purgantia,  vel  vomitum  moventia,  ut  nonnulli  putant,  postulat. 

In  plerisque  morbis  acutis  periculosis ,  typlio  ,  febribus  nervosis  ,  putridis , 
malignis;  in  dysenteria,  variolis  etc.  cum  putredine  complicatis,  lingua  primum 
muco  albido,  flavo,  vel  subviridi  conspicua  reperiri  solet,  qui,  ad  agmen  pro- 
grediente  morbo,  in  dies  crassior,  sordidior,  interdum  fuscus  aut  niger  evadit, 
imo  quandoque  in  similis  coloris  crustam  mutatur;  dum  simul  dentes  imprimis 
incisores ,  et  labia  pariter  crustata  ,  fusca,  nigra  non  raro  inveniuntur.  IllusL 
Leroy  (3)  dicit :  ce  n’ est  que  dans  les  fievres  aigues  les  plus  dangereuses 
que  cet  enduit  prend  une  couleur  rouge  ,  brune }  no  ire;  que  la  langue  devient 
absoTument  seche  et  rude ,  et  que  les  dents  anterieures  se  couvrent  d’un  limon 
sec  et  noiratre. 

Priusquam  ulterius  procedamus ,  sciendmm  est  quidquid  aliquo  imbutum 
colore,  sive  alimentum  sit,  potus  vel  medicamentum,  linguam  ejusque  mucum 


(1)  Ouv.  et  tom.  cit,  pag,  477 — 616. 

(2)  Semiot.  pars  altera,  cap.  III,  pag.  168. 

(3)  Du  pronoslic  dans  les  malaci,  aig.,  pag.  fit. 

coloris  sui  participia  reddere ;  ita  ut  post  chocolati  usum  fusca  inveniuntur ; 
similem  fere  colorem  a  cortice  peruviano  accipiunt ;  nigrescunt  ab  extracto» 
glycy  rrhizae ,  ab  astringentibus  post  tincturae  martis  aut  ferri  usum  assumptis; 
flaya  fiunt  a  croco,  rheo;  verbo,  toties  mutant  colorem,  quoties  medicamenta 
potus  ac  cibi  in  usum  vocata*  varii  sunt  coloris.  Si  vea:o  tale  quid  linguae,  ejusve 
muci  colorem  immutasse  suspicio  detur,  saepe  utile  erit ,  ad  recte  de  hujus 
organi  statu  judicandum,  antea  aqua  aeger  os  colluat. 

In  morbis  rheumaticis,  arthriticis,  catarrhalibus ,  lingua  muco  albido  plus 
minus  crasso  obduci  solet,  qui  cum  hisce  affectionibus  evanescit,  atque  linguae 
cum  cute  et  pulmonibus  sympathiam  probat,  quorum  transpirationem  seu  exha¬ 
lationem,  frigoris  actione  imminutam  vel  suppressam,  glandularum  suarum  muco¬ 
sarum  aucta  secretione,  partim  supplere  videtur. 

In  morbis  systematis  limphatici,  apud  scrophulis  laborantes;  in  affectionibus 
nervosis,  epilepsia,  chorea  Sancti-Viti  etc.,  imprimis  si  adsit  atonia;  in  plerisque 
morbis  chronicis,  speciatim  in  illis,  qui  organa  digestioni  inservientia  occupant; 
in  viscerum  abdominalium  obstructionibus ,  tumoribus  hepatis  etc.  duris  , 
scirrhosis ;  apud  hypochondriacos;  moerori,  tristitiae,  odio  deditos;  hsemorrholdi- 
bus  affectos,  ac  feminas  hystericas,  lingua  fere  semper  leviter  mucosa  albida  . 
quandoque  subflava  reperitur,  dum  alias  materies  mucosa  spatia  tantum  inter- 
papillaria,  nitidis  ac  parumper  eminentibus  papillis,  occupat :  quo  ultimo  in  casu 
lingua  villosa  dicitur. 

Lingua  villosa ,  quae  generatim  debilitatis  indicium  est  habenda,  febres  inter¬ 
mittentes  et  lentas  nervosas,  in  quibus  animadvertitur,  diuturniores  fore  non- 
nunquam  praenuntiat;  si  autem  in  febre  intermittente  diu  perstet,  ne  morbi 
chronici,  hydrops,  viscerum  obstructiones  adveniant  metuendum  est :  dura  in 
pectoris  inflammationibus  nimis  protractis,  illarum  ad  statum  chronicum  vel  hy- 
drothoracem  proclivitatem  ostendere  solet. 

Lingua  praeterea  villosa,  cum  narium  pruritu,  pupillarum  dilatatione,  et  ma 
gna  voracitate  conjuncta,  vermes  in  intestinis  nidulantes  arte  peritis  crebro 
patefacit. 

Lingua  mucosa  albida  plerosque  cavitatis  oris  morbos,  odontalgiam,  gingi¬ 
varum,  aliarumve  hujus  cavi  partium  affectiones  "concomitari  solet,  atque  ip¬ 
sam  sub  eadem  vidi  conditione,  per  omne  temporis  spatium,  quo  ligatura,  a 
dexterrimo  Professore  Kluyskens  instituta,  glandulae  amygdalae,  magna  in  mole 
adaucta* ,  applicata  mansit.  Mihi  miranti  irritationem  tumoris  constrictione  obo- 
riundam ,  linguae  rubori  non  praebuisse  ansam ,  respondit  Cl.  Professor  :  in  hoc 
casti,  uti  in  anginis  mucosis,  nec  sat  validam,  nec  sat  generalem  esse  inflam¬ 
mationem,  sed  sufficientem  ad  actionem  systematis  linguae  mucosi  augendam, 

\ 

nec  non  salivae  effluvium  copiosum  producendum  ,  unde  lingua  mollis  albidaque 
fieret.  Addidit  insuper  linguam  in  ptyalismo  mercuriali ,  interdum  quidem  cum 
hujus  organi  tumore  conjuncto,  semper  albescentem  inveniri. 

In  quibusdam  morbis  epidemicis ,  lingua  speciali  modo  aliquando  afficitur  : 
sic  enim  in  epidemica  febri  catarrhali,  quae  anno  Rcip.  XI,  tempore  hiberno  Pa¬ 
risiis  grassata  est,  et  nonnullis  exitio  fuit,  sequentia  in  lingua  medici  notarunt  : 
Venduit  de  la  langue  etaitjaune ,  brunatre  ou  noirdtre,  enforme  de  bande- 
lettes  dans  toute  Vetendue  de  la  ligne  mediane ,  les  deux  cotes  etaient  bomes 
par  deux  bandelettes  muqueuses  ou  blanchatres  (i). 

Secundum  Celeb.  Huxham  (2)  lingua  in  principio  febris  lentae  nervosae  tenui 
albicante  muco  interdum  obtecta,  saepius  in  morbi  statu,  speciatim  ad  partem 
ejus  mediam  fit  admodum  arida,  luteo  cum  margine  in  utroque  latere. 

Lingua  a  febrium  biliosarum  exordio  ut  plurimum  mucosa  flava,  hunc  co- 


(,)  Dict.  des  Sc.  mcd.;  art.  Langue. 
(2)  Dc  febribus  ,  pag.  65. 

lorem,  nulla  superveniente  complicatione,  atl  moibi  ferine  finem  serpe  servat. 
Quum  vero  febres  naturae  surit  putrida?,  vel  cum  putredine  in  decursu  compli¬ 
cantur,  tunc  lingua  valde  spurca,  sive  sicca  sive  lmrnida,  quam  saepissime  co¬ 
lorem  fuscum  vel  nigrum  refert.  Dicit  Double  ( i )  :  la  couleur  brune  et  noire  avec 
secheresse  ou  humidite,  quelle  qu’ en  soit  d’  ciilleurs  Ici  cause3  est  un  des  carac- 
teres  de  la  putridite.il f 'aut  soupgonner  eet  e  tat  morbi fique ,  soit  comme  maladie 
essentielle  3  soit  comme  complication3  dans  la  plupart  des  ccis  ou  celte  alte  ra¬ 
tiori  de  la  langue  se  manifeste.  In  morbis  autem  chronicis  hepar  alte  afficienti¬ 
bus,  hujus  organi  ulceribus,  ictero  chronico;  in  aliorum  viscerum  exulceratio¬ 
nibus  ;  in  quibusdam  scorbuti  casibus,  ventriculique  affectionibus  chronicis; 
atque  sub  ultimis  phthisis  pulmonalis  diebus,  lingua  etiam  interdum  sordida, 
fusca  ac  nigra  animadvertitur. 

Lingua  fusca,  nigra,  vel  similis  coloris  crusta  fuliginosa  conspicua,  in 
omnibus  generat im  morbis,  praecipue  acutis,  discrimen  portendit,  quod  discri¬ 
men  summopere  crescit,  dum  lingua  simul  admodum  fit  sicca  arida,  finditur,  ac 
veluti  comburitur.  Ait  Rivcrius  (2)  :  cc  lingua  nigra,  cum  siccitate,  scabritie, 
scissuris  ,  ct  ustione  lethalis  d.  Ita  vero  loquitur  Coopmans  (3) :  wanneer  naa- 
mclijh  de  tong  in  heete  en  Tcwaadaartige  zielcten  zeer  zwart  ivord  en  tevens 
zeer  droog  blijft,  bevind  zig  de  lijder  in  een  aller  dringendst  gevaar3  en  de 
dood  naaclcrt  geivoonelijh  met  rasse  schreden.  Variat  tamen  periculum  ,  ex 
lingua  nigra,  sicca,  fissa  metuendum,  prout  reliqua  bona  vel  mala  sunt  signa, 
atque  optime  dicit  Celeb.  Portal  (4):  dans  les  fieores  putrides  et  malignes  3 


(1)  Ouvr.  cit.,  pag.  33o. 

(2)  Oper.  med.,  pag.  go. 

(3)  Ter  aangehaalde  plaats  ,  bl.  ig5. 

(4)  Ouvr.  et  vol.  cit.,  pag.  526. 

adynamiques  et  ataxiques  de  quelques  moderne s ,  Ia  langae  noire  est  d*un 
rnauvais  p  re  sage  ,  surtout  si  e  Ile  est  gercee;  cependant  on  voit  f. 're 'quemment 
des  nialades  qui  ont  la  langue  dans  un  tel  etat  et  qui  se  retablissent  parfai- 
temenl  :  c’est  ce  qui  arripe  surtout  lorsque  les  autres  sigjies  ne  sont  pas 
mauvais.  Eadem  vero  pagina  sequentia  addit  :  la  langue  noire  ,  quand  d’ail~ 
kurs  les  symptomes  de  la  maladie  sont  funestes ,  presage  la  mort. 

Quum  lingua  in  dies  mucosior,  siccior,  fuscior  evadit,  morbum  adhuc  in¬ 
valescere  exinde  colligere  oportet ;  atque  si  materies  mucosa  admodum  sit  spissa, 
et  tenaciter  linguae  adliaereat ,  cito  morbum  terminatum  iri  non  datur  spes. 
Ait  Landre-Beauvais  (i)  :  1’enduit  tres-adherent,  tres-epais ,  annonce  que  la 
terminaison  ne  sera  pas prochaine  dans  les  jievres  caiarrhales ,  rhumatismales, 
gastriques  ou  nerpeuses.  II  indique  aussi  une  longue  duree  des  acces  de 
'  fiepres  intermittentes,  degoutte,  dliypochondric.  Quum  vero  in  morborum 
decursu  lingua,  antea  muco  crasso,  sordido,  tenaci  tecta,  ad  apicem  et  latera 
sensim  sensimque  mundatur,  vel  crusta  fusca,  nigra,  de  qua  supra  egimus, 
labente,  minus  mucosa,  liumidior,  ac  magis  evadit  naturalis,  optimum  est 
signum,  quod  felicem  morbi  exitum  praenuntiare  soleu  Integer  autem  materim 
mucosse  linguam  tegentis  discessus  ,  si  subito  locum  habeat ,  saepe  nialura 
signum  a  medicis  notatum  fuit  (2).  Ast  si  lingua,  interdum  ab  initio  morborum 
acutorum,  quamdiu  status  irritationis  persistit,  sine  muco  sicca,  evadat  mucosa, 
spurca ,  liumiday  optimum  signum ,  quod  secretiones  vi  morbi  suppressas  augeri, 
concoctionemque  factam  indicat,  nec  non  faustum  morbi  eventum  praenuntiat.  (3). 

In  genere  optimum  etiam  haberi  potest  signum,  cum  in  morbi  decursu 


(1)  Ouvr.  cit. ,  pag.i32. 

{2)  Dici,  des  Sc.  med.,  art.  Langue. 

(3)  Clariss.  Prof.  Van  ftotteidam  iu  praelectionibus  suis. 

lingua ,  ante  parumper  mucosa  sicca ,  cum  symptomatum  levamine  magi? 
mucosa,  sed  humida  evadit;  id  tempore  crisium  interdum  accidit,  atque  na¬ 
turae  conatum  salutarem  adversus  morbum  ostendit. 

Sub  quorumdam  morborum  acutorum  line  lingua,  cceteris  decrescentibus 
vel  fere  evanidis  symptomatibus,  interdum  mucosa  et  veluti  spurca  manet,  imo 
aliquando  muco  copiosiori  tegitur,  qui  optime  non  raro  debellatur,  aegri  vires 
ope  remediorum  amarorum  leviter  Ionicorum  rite  sustentando.  Quod  si  hoc  in 
casu  purgantia,  seu  vomitum  cientia  remedia  "in  usum  vocentur,  ut  plurimum 
non  mundatur  lingua,  sed  mucosa  perstat,  atque  aegrotantes  jarajam  ad  con¬ 
valescentiam  perducti,  exinde  recidivum  plerisque  exitiosum  contrahere  pos¬ 
sunt  morbum.  Supra  memorata  tonica  amara  optimum  quoque  sortiuntur 
effectum,  quum  lingua  mucosa  stomachi  atoniam  vel  debilitatem,  ut  quandoque 
fit,  causam  agnoscit;  evacuantia  vero  hic  iterum  omnia  in  pejus  ruere  solent. 

Lingua  praeterea,  convalescentibus  aegris,  a  minimo  in  diaeta  excessu  facillime 
mucosa  evadit,  sed  debita  servata  abstinentia,  facile  etiam  ad  statum  naturalem 
redit. 

DE  LINGUA  SICCA  ET  HUMIDA. 

Mutationes  ,  quas  linijiia  in  statu  naturali  humida  le visque  in  morbis  prae¬ 
cipue  acutis  ratione  siccitatis  atque  humoris  patitur,  eo  magis  medicorum  atten¬ 
tionem  merentur ,  quo  illarum  ope  ut  plurimum  morbi  vis  melius  innotescat , 
et  ejus  faustus ,  infaustusve  exitus  certius  praevideri  valeat. 

Sive  linguae  siccitas  validae  et  locali  vasorum  absorbentium  excitationi ,  unde 
absorptio  augetur,  tribuitur,  sive  spasmo  excretionem  aut  impedienti,  aut  sup¬ 
primenti,  adseribitur  (i),  certum  est  linguam  siccam  inter  praecipua  morbos 


(i)  Landre-Beauvais,  ouvr.  cit. ,  pag.  128» 

acutos  concomitantia  symptomata  referri  posse,  atque  affectiones  periculosas, 
vel  in  decursu  periculo  obnoxias  saepius  stipare.  Gradus  vero  siccitatis  ratione 
vis ,  nec  non  periculi  morbi  variare  solet,  atque  lingua  tantum  sicca  est ,  vel 
sicca  est  ct  aspera,  vel  denique  rimas  ac  fissuras  ob  nimiam  siccitatem  patitur; 
non  aliter  ait  P.  Alpinus  (i),  quam  terra,  radiis  solaribus  torrefacta,  ob  im¬ 
modicam  ariditatem  dehiscit. 

Tanta  linguae  siccitas  in  gravissimis  morbis  acutis,  febribus  ardentibus,  ady- 
namicis,  ataxicis,  typho  graviori,  validis  viscerum  phlegmasiis,  nec  non  in  dy¬ 
senteria  et  variolis  cum  febre  putrida  complicatis  interdum  occurrit ,  atque 
pessimi  est  ominis. 

Malum  pariter  est  signum,  quum  in  morbis  acutis,  febribus  malignis,  putri¬ 
dis  etc.,  lingua  ac  tota  oris  cavitate  valde  siccis,  aridis,  aegrotantes  minime 
de  siti  conqueruntur,  vel  liumidis,  sitim  patiuntur  ardentem. 

Lingua  autem  colorem  naturalem  ,  statumque  fere  consuetum  aliquando  in 
provecta  jam  febrium  malignarum  periodo  adhuc  servat ,  licet  morbus  non  sit 
prorsus  periculo  expers.  Sic  ait  Ballonrus  (2) :  <x  jam  observavi  in  febribus  ma- 
:»  lignis  nec  magnam  sitim  esse,  nec  linguae  ariditatem,  nec  calorem  magnum; 
)>  unde  saepe  morbus  mullo  major  est  opinione  )).  v 

Secundum  auctores  (3),  in  febribus  adeno-meningeis  a  Pinelio ,  pituitosis  a 
Stollio  dictis,  pars  linguae  media  ejusque  basis  interdum  siccae,  h umidis  ac  epii- 
dem  mucosis  lateribus,  inveniuntur;  alias  vero  omnino  contrarium  observatur. 

Quod  linguam  liumidam  attinet,  in  omnibus  morbis  acutis  atque  chronicis, 
etsi  in  hisce  quam  in  illis  minoris  sit  momenti,  in  genere  siccae  est  praeferenda; 


(j)  Oper.  cit. ,  pag.  323. 

(2)  Oper.  tom.  II,  pag.  4°- 

(3)  Dict.  des  Sc.  med.,  art.  Langue. 


( 

omnesque  in  arte  clari  viri ,  optimum  habent  signum  quam  plurimum  felicem 
morbi  exitum  praenuntians ,  quum  lingua  antea  sicca  aspera ,  sensim  humidior 
magisque  naturalis  fit,  et  oris  cavitas  undique  bumescit,  atque  gingivae  colorem 
ac  statum  consuetum  rursus  induunt  ( i ).  Ita  de  febre  lenta  nervosa  statum 
consecuta  Huxham  loquitur  (2)  :  «:  si  quando  lingua  eo  tempore  fit  humidior  ? 
y>  et  sputum  accedit  copiosum,  signum  semper  est  optimum  ».  Celeb.  Cullenus 
ex  lingua  humida  spasmos  morbique  complicationes  terminata  inferebat  *,  at¬ 
que  in  morbis  inflammatoriis,  signum  illud  faustissimi  ipsi  erat  praesagii,  quod 
pluries  in  nosocomio  Academico  apud  phlegmasiis  internis  laborantes  confir¬ 
matum  vidi ,  praesertim  quum  simul  cutis,  moderate  calida,  madore  perfunderetur. 

In  quibusdam  tamen  morbis  acutis ,  febribus  adynamicis ,  ataxicis ,  lingua 
subito  liumida  facta,  si  reliqua  mala  esse  pergunt,  saepissime  mortem  sequelam 
habet. 

In  apoplexia  vero,  cerebri  commotionibus,  compressionibus,  lingua  humida 
generatim  nullius  est  momenti,  et  faustus  infaustusve  morbi  exitus  ex  aliis  erua¬ 
tur  obviis  signis  necesse  est. 

DE  LINGILE  VOLUMINE  AUCTO  VEL  IMMINUTO , 
DURITIE  ATQUE  MOLLITIE. 

Augmentum  voluminis  linguae  affectio  idiopathica  est,  vel  symptoma,  quod 
morbos  praecipue  acutos  comitatur.  Priori  in  casu  a  vitio  quodam  conformationis 
pendere  potest ,  vel  actionem  localem  quorumdam  venenorum  ,  spirituosorum 
aut  hydrargyri  abusum  causam  agnoscit.  In  posteriori,  de  quo  hic  erit  sermo, 


(i)  Double ,  ouvr.  cit. ,  pag.  335. 
(1)  Dc  febribus,  pag.  65. 

imprimis  morbos  gravissimos,  anginam  inflammatoriam',  peripucumoniam ,  febres 
malignas,  variolas  interdum  stipat,  atque  generatim  morbi  inteusitatem  indicat r 
nec  non  pessimi  est  ominis. 

Bonnetus  (i)  exemplum  refert  pulmonibus  inflammatis  enecati  hominis,  qui 
linguam  tumefactam  ,  propendentem  ,  exsertam  obtulerat.  De  angina  autem 
inflammatoria,  suffocationem  ob  nimium  linguae  tumorem  minitante,  ita  locutus 
est  Stoli  (2)  :  cc  fit  tumor  faucium,  labiorum,  linguae,  vultus,  linguae  exsertio, 
y>  intorsio,  inflammatio,  oculorum  rubedo,  protuberans  tumor  horrendus  ». 

Quamvis  lingua  tumida  in  febribus  plerumque  male  portendat,  atque  non 
raro  aegrotans  eodem  tempore  delirio  corripiatur  (3) ;  attamen  leguntur  facta, 
quae  linguam  admodum  tumefactam,  quandoque  in  suppurationem  abeuntem, 
in  febribus  malignis  criticam  fuisse  testantur  (4). 

Homines  aere  acido  carbonico  suffocati,  vel  imminente  tantum  suffocatione, 
linguam  non  solum  plumbeam,  lividam,  verum  etiam  fortiter  tumidam  offerunt. 

Bordcu  (5)  linguam  adeo  tumefactam  vidit  apud  leucophlegmatia  laborantem  , 
ct  paulo  post,  quatuor  vel  quinque  elapsis  diebus, mortuum,  ut  magnam  partim 
ex  ore  propendentem  massam  cedematosam  formaret.  Portal  (6)  vero  exemplum 
refert  feminae  strumosae,  cui  lingua  tantae  erat  molis,  ut  in  oris  cavo  difficulter 
contineretur;  atque  eodem  loco  maxime  singularem  casum  linguae  hirsutae,  re¬ 
mediis  antiscorbuticis  curatum,  hisce  verbis  commemorat :  jai  vu,  inquit,  dans 


(1)  Sepulchr.  anat.  lib.  I,  $  XXI,  obs.  27. 

(2)  Aphor.  de  cognosc.  et  curand.  febrib.,  §  io3,  pag.  17. 

(3)  Portal,  ouvr.  et  vol.  cit. ,  pag.  527. 

(4)  Vid.  Kbn.  interp.  clinic.,  pag.  236.  —  Item  Memoir.  de  l’Acad.  de  chir.,  tom.  V,  p.  33$ 
— >  3/f  1  —  341 2 3 4 5 6>  edit,  de  1819,  in -8°. 

(5)  Ouvr.  cit.,  pag.  83. 

(6)  Ouvr.  cit.,  pag.  527. 

ime  femme  la  langue  converte  de  poils  de  cinq  a  six  lignes  de  hciuteur;  i/r 
etaient  assez  rudes ,  et  rcparaiss alent  peu  de  temps  apr.es  quon  les  avait 
coupes  :  Vusage  des  antiscorbutiques  long-temps  continue  guerit  celte  sin* 
guliere  maladie. 

Apud  scorbuto  affectos  lingua  eliarn  aliquando  intumescit,  naturali  mollior 
Iit,  atque  sanguis  ex  ejus  superficie  stillat. 

In  morbis  chronicis  qui,  defatiscentc  nutritione,  ad  marasmum  tendunt, 
lingua  saepe  naturali  mollior,  et  volumine  imminuta  invenitur,  atque  v (numinis 
imminutio  in  ratione,  qua  ipsa  increscit  consumptio,  augeri  solet.  Lingua  volu¬ 
mine  decrescens,  ac  veluti  atroplia,  in  quibusdam  paralysibus  fuit  reperta  (i). 

In  morbis  acutis  gravioribus,  lingua  quandoque  coarctata,  retrotracta,  dura 
reperitur,  atque  malum  est  signum,  juxta  Double  (2)  statum  spasmodicum 
immoderatum  denotans,  nec  non  vehemens  lethale  quidem  delirium  praecedens. 
Si  vero  tam  fortiter  contrahitur  lingua,  ut  frustulo  corii  nigri  non  dissimilis,  in 
oris  cavitate  percipiatur,  omues,  qui  hunc  descripserunt  casum,  ipsum  prorsus 
lelhalem  dijudicarunt  (3). 


DE  LINGUA  MOTIBUS  ABNORMIBUS  EJUSQUE 

PARALYSI. 


Lingua,  quae  in  sanitatis  statu  varios  motus  ad  mentis  arbitrium  exequi  valet, 
in  morbis  aliquando  motus  vel  tremores  insolitos,  a  voluntate  minime  pendentes 
subit,  vel  paralysi  allicitur.  Illi  vero  motus  seu  tremores  abnormes,  in  morbis 
imprimis  acutis  gravioribus,  febribus  ataxicis,  adynamicis,  lentis  nervosis,  ty- 


(1)  Portal,  ouvr.  cit. ,  pag.  529. 

(2)  Ouvr.  cit. ,  pag.  324. 

(3)  Vid.;  Coopmans ,  op.  cit. ,  pag.  204. 

pho  etc.,  cum  trgcr  linguam  exerere  tentat,  inlerdtim  observantur,  atque  virium 

i 

prostrationem,  nec  non  morbi  malignitatem  indicare  solent.  Ait  lllust.  Boerhaa- 
vius  (i)  :  cc  signa  malignitatis  in  acutis  sunt  tremores  insoliti  linguae  ».  Leroy 
vero  (2)  :  si  le  petit  effort ,  quilfait  (aeger  scilicet)  pour  sorti/'  la  langue  et  la 
montrer suffit  pour  la  rendre  trcmblante ,  c’est  un  signe  de  grande  faiblesse , 
qui  n’ app artient  quaux  maladies  aigues  les  plus  graves.  Riverius  (3)  linguam 
tremulam  in  acutis  mortiferam  habet,; atque  phreniticis,  jam  morti  proximis  , 
linguam  plerumque  tremescere  asserit. 

Lingua  prmterea  tremula,  inter  apoplexiae  prodroma  annumerari  potest;  ni¬ 
miam  diarrhaeam  ac  validam  dysenteriam  saepe  comitatur,  atque  morborum  chro¬ 
nicorum,  summa  debilitate  stipatorum,  non  raro  est  comes. 

Sub  epilepsiae  accessu,  lingua  ssepenumero  motus  spastici  generalis,  interdum 
in  hoc  organo,  finito  paroxysmo,  subsistentis  est  particeps.  Dupuytren  (4)  enim 
casum  refert  spasmi  linguae,  qui  ex  epilepsia  per  14  dies  substiterit.  Stante  fri¬ 
gore  febrium  intermittentium,  lingua  labiaque  frequenter  tremescunt,  sed  tremor 
ille,  incipiente  calore,  evanescit.  Linguae  tremores  insoliti,  a  nimia  toxici,  seu 
vomitum  moventis  remedii  in  ventriculum  actione,  etiam  originem  trahere  possunt 

In  febrium  malignarum  decursu  lingua  primum  difficulter  mota,  balbutiens , 
dein  paralysi  aliquando  afficitur.  Haec  autem  linguae  conditio  summam  virium 
jacturam  indicat,  nec  non  pessime  praesagit,  et  ab  illa  duntaxat  sese  movendi 
difficultate,  quam  lingua  ratione  siccitatis,  et  asperitatis,  vel  ulcerationum,  in 
ejus  superficie  interdum  obviarum  patitur,  distingui  meretur. 


(1)  Instit.  med.,  cap.  de  signis  morbor.  §  919. 

(?.)  Ouvr.  cit. ,  pag.  61, 

(3)  Opcr.  med.,  pag.  90. 

pf)  Bullet.de  la  Socie  te  de  Med.  dc  Paris,  vol.  XI,  pag.  231. 

In  paralysi  generali  tota  lingua  paralysi  afficitur;  in  hemiplegia  vero  unicum 
tantum  latus,  atque  lingua,  ex  ore  porrecta,  in  latus  lateri  paralytico  oppo¬ 
situm  invertitur.  In  utroque  autem  casu ,  ille  linguse  status  non  alio  quam  ipse 
morbus  primarius,  cujus  paralysis  generalis  ,  vel  hemiplegia  ut  plurimum  sunt 
effectus ,  stipatur  periculo. 

DE  LINGUA  PUSTULOSA,  ULCEROSA,  APHTHOSA. 

In  morbis  acutis,  atque  chronicis,  lingua  aliquando  pustulis,  ulcusculis  vel 
aphthis  fit  conspicua,  quae  morbi  gravitatem  indicare  solent,  atque  ejus  funes¬ 
tum  eventum  nonuunquam  praenuntiant.  Rhazes  (i)  linguam  pustulosam  in  mor¬ 
bis  pravae  indolis  omnino  lethalem  judicat,  atque  aegrum,  si  pustulae  viciae  mag¬ 
nitudinis  in  lingua  animadvertuntur  et  febris  simul  est  vehemens  ,  initio  diei 
subsequentis  moriturum  contendit.  Prosp.  contra  Alpinus  (2)  quamvis  hasce 
pustulas  ut  signa  morbi  malignitatis  aspiciat ,  testatur  tamen  sese  non  omnes 
aegros  boc  in  casu  mortuos  vidisse.  Quae  ultima  sententia  magis  sane  cum  ob¬ 
servatis  est  consentanea. 

* 

Coopmans  (3)  insuper  de  bullis  seu  vesiculis,  in  febribus  putridis,  malignis 
in  lingua  perceptis  sermonem  habet,  ipsasque  semper  periculosas,  et  nonnun- 
quarn  inevitabilem  imminentem  mortem  significare  asserit.  Ita  de  bulla  sublivida 
in  pleuritidis  principio  in  lingua  facta  loquitur  Divus  Senex  (4) :  cc  bulla  su- 
»  blivida  fiente  in  lingua,  in  principio,  qualis  est  ferri  tincti  in  oleum,  difH— 


(1)  Opcr.  pag.  3o8. 

(2)  Oper.  cit.,pag.  324. 

(3)  Opcr.  cit.,  pag.  198. 

(4)  Coae,  praenot. ,  scct.  II,  n.°  225. 

t>  culter  solutio  contingit:  et  judicatio  quidem  ad  decimum  quartum  diem  per- 
)>  venit,  sanguinem  autem  plerumque  spuunt  )>. 

In  morbis  eruptivis  imprimis  variolis,  eruptio  seu  pustulae  non  semper  solam 
corporis  superficiem  externam  ,  sed  etiam  linguam  ac  cavitatem  oris  interdum 
obsident.  Exstant  praeterea  exempla  hominum,  variolis  malignis  allectorum,  qui 
linguam  exulceratam,  gangrena  vitiatam,  et  fere  totaliter  erosam  vel  destructam 
habuerint  (i). 

Apud  phthisi  laborantes,  etsi  lingua  sappe  non  mullum  a  statu  naturali  rece¬ 
dat,  attamen  inter  illo  diro  affectos  morbo,  quandoque  alii  ex  lingua  dolent; 
alii  ipsam  rubram  veluti  igneam  habent;  apud  alios  dura,  corioque  exsiccato 
similis  est;  apud  quosdam  papulis,  quarum  quaedam  in  suppurationem  abeunt, 
cooperta  invenitur:  dum  alias  referta  est  aphthis,  ulceribus  cancrosis,  quae  plus 
minus  alte  ejus  substantiam  rodunt,  simulque  escharas  gangrenosas  oris  mem¬ 
branam  destruentes  producunt  (2). 

Quod  aphthas  attinet,  vel  essentiales  sunt  et  nonnunquam  tenerae  aetatis  in¬ 
fantes  infestant ,  vel  in  morborum  sive  acutorum ,  sive  chronicorum  decursu 
superveniunt ,  atque  symptomaticae  tunc  vocantur. 

Linguam,  os,  fauces ,  oesophagum ,  et  aliquando  totum  tubum  alimenlarem 
obsident  aphthae,  atque  majori  aut  minori  stipantur  periculo,  in  ratione  aegri 
aetatis  et  virium,  morbi  indolis  et  temporis  ,  quo  sese  manifestant,  pro  illarum 
munero,  forma  et  colore,  quem  induunt,  atque  prout  pluries  evanescunt  et 
redeunt.  De  hisce  considerationibus ,  quas  silentio  praeterire  dissertationis  inau- 
guralis  limites  cogunt ,  consuli  merentur  imprimis  Celeb.  Ketelaer  (3),  Van 

(1)  Porlal,  ouv.  cit.;  pag.  528. Item  Meni,  de  1’Acad.  de  chir.,  vol.  et  edit,  cit.,  pag.  3a6 
ct  suiv. 

(2)  Portal ,  ouvr.  cit. ,  pag.  527. 

(3)  Disscrt.  de  aphthis  nostratibus. 

Swieten  (i)  ,  et  alii  nonnulli  in  arte  clari  viri ,  qui  pariter  de  aphthis  scrip¬ 
serunt. 

DE  LINGU/E  TEMPERIE. 

In  morborum  decursu  a  temperie  sua  naturali  etiam  interdum  recedit  lingua. 
Nunc  enim  ad  digitos  tangentis  admodum  calida  et  y eluti  urens  percipitur. 
Hoc  aliquando  in  morbis  acutis ,  febribus  ardentibus  etc.  locum  habet  ,  ac 
morbi  vim  indicat.  Alias  -vero  ad  attactum  omnino  frigida  persentitur.  Haec 
autem  linguae  frigiditas  pessimum  est  signum,  quod  Riverius  (2)  in  diarrhoea 
atque  dysenteria,  brevi  postea  morte  terminatis,  sese  observasse  affirmat,  et 
unde  linguam  frigidam  inter  signa  lethalia  esse  referendam  collegit. 

TANTUM. 


POSITIONES  MEDICE. 

i. 

Similia  signa  non  idem  portendunt  periculum  in  unaquaque  morbi  periodo. 

II. 

In  acutis  morbis  magis  fallaces  sunt  quam  in  chronicis  notae  salutis  et  mortis. 


(1)  Oper.  cit. ,  tom.  III,  pag.  196  et  seq. 

(2)  Oper.  cit.,  pag.  56 7. 


(3o) 

III. 


Vera  morbi  indoles  saepe  non. nisi  ex  remediorum  adhibitorum  efficaciae  de¬ 
fectu,  seu  effectu  nocivo  dignoscitur. 

IV. 

Circulationem  sanguineam  sive  directam,  sive  indirectam,  inter  matrem  et 
foetum  in  utero  ejus  inclusum,  existere  negamus. 


V. 

Fcetui  est  placenta ,  quod  pulmones  post  nativitatem  homini. 

VI. 

In  erysipelate  sanguisugarum  cuti  inflammatae  applicatio  periculosa. 

VII. 

In  doloribus  topicis  ,  febre  inflammatoria  stipatis,  vesicatoriorum  usus  non 
raro  nocet. 

VIII. 

Distinctio  revulsionem  inter  et  derivationem  pro  praxi  est  inutilis. 

IX.  , 

Febris ,  etsi  morbus ,  attamen  optimum  pertinacium  morborum  fieri  potest 
remedium. 

X. 


Frequentes  in  adolescentia  narium  haemorrhagice  ,  in  juventute  haemoptisim, 
vel  alios  pectoris  morbus  praesagiunt. 

Nil ,  quod  legibus  Academicis  contrarium 
sit,  me  invenisse  testor. 


J.  C.  VAN  R.OTTERDAM , 


h.  t.  Decanus. 


